Першы этап, як я ўжо адзначаў, праходзіў у саміх навучальных установах, і адбывалася гэта на працягу ўсяго сакавіка. Ён, на жаль, прайшоў без майго непасрэднага ўдзелу, а вось на адным з конкурсаў другога этапу, раённага, які праводзіўся ў горадзе Чэрвені, я меў гонар папрысутнічаць у якасці члена журы. І быў прыемна здзіўлены высокім узроўнем прафесіяналізму (не пабаюся гэтага слова) юных чытальнікаў, сярод якіх вельмі няпроста было выбраць пераможцаў.